b'\n_START_ARTICLE_\nFancy Bears (hekerska skupina)\n_START_PARAGRAPH_\nFancy Bears je hekerska skupina iz Rusije, ki je za\xc4\x8dela delovati leta 2007, z namenom odkrivanja in javnega razkrivanja zaupnih podatkov pomembnih svetovnih organizacij._NEWLINE_\xc5\xa0tevilo\xc2\xa0 \xc4\x8dlanov skupine zaenkrat \xc5\xa1e ni znano, saj skupina prisega na anonimnost. Viri namigujejo na povezavo z znano hekersko skupino Anonymous.\n_START_SECTION_\nSplo\xc5\xa1ne informacije\n_START_PARAGRAPH_\nV preteklosti se je skupina pojavljala z razli\xc4\x8dnimi imeni: APT28, Pawn Storm, Sednit, Sofacy Group,...Ne glede na vzdevek so bile njene ciljne skupine vedno: vojska, vlada, \xc4\x8dlanice NATO in razli\xc4\x8dne agencije (npr. WADA), saj te organizacije posedujejo pomembne podatke. Nekateri viri navajajo, da naj bi skupino Fancy Bears pri njihovih dejanjih podpirali ruska vlada in ruska voja\xc5\xa1ko - obve\xc5\xa1\xc4\x8devalna agencija (GRU).\n_START_SECTION_\nIme skupine\n_START_PARAGRAPH_\nIme omenjene skupine - Fancy Bears, lahko razdelimo na 2 dela: "fancy" in "bears". Skupina se je za besedo "bears" odlo\xc4\x8dila, ker je Rusija, svetovna velesila, znana po mogo\xc4\x8dnih medvedih. Poleg tega pa je medved splo\xc5\xa1no gledano simbol mo\xc4\x8di in strah vzbujajo\xc4\x8de bitje, ki ga je vredno spo\xc5\xa1tovati._NEWLINE_Beseda "fancy" se v hekerskem jeziku nana\xc5\xa1a na besedo "sofacy".\n_START_SECTION_\nNapadi in poslanstvo =\n_START_PARAGRAPH_\nSkupina Fancy Bears si je zadala cilj, raz\xc5\xa1iriti zaupne, prikrite podatke, ki bi v nepravih rokah naredili ve\xc4\x8d \xc5\xa1kode kot koristi ali pa bi se na ra\xc4\x8dun prikrivanja teh podatkov kdo okoristil._NEWLINE_V \xc4\x8dasu svojega delovanja so izvedli kar nekaj izjemnih akcij. Med drugim so odgovorni za napad na nem\xc5\xa1ki parlament, francosko televizijo TV5Monde, belo hi\xc5\xa1o, NATO in Svetovno anti-doping organizacijo (WADA).\n_START_SECTION_\nNapad na nem\xc5\xa1ki parlament\n_START_PARAGRAPH_\nSkupina naj bi bila odgovorna tudi za kibernetski napad na nem\xc5\xa1ki parlament, ki je trajal kar 6 mesecev (vse od decembra 2014) in napad na Bundestag ter nekatere politike (med njimi: Sahra Wagenknecht, Junge Union). Nem\xc5\xa1ke oblasti se \xc5\xa1e vedno bojijo, da bodo hekerji s pomo\xc4\x8djo pridobljenih podatkov manipulirali z javnostjo pred volitvami (naslednje volitve bodo septembra 2017).'